Referat fra generalforsamlingen onsdag d. 22/3-2017

Generalforsamling onsdag d. 22/3-17 kl. 18.30. Til forsamlingen var der 22 fremmødte.

Indbydelsen til generalforsamlingen var indkaldt i tide – omkring d. 12/2-17.

I kvarteret er der kommet nye beboere på Elsdyrvej 33 – Velkommen!

1. Valg af dirigent og referent
* Niels blev valgt som dirigent og Helene blev valgt som referent.
1. Bestyrelsens beretninger om det forløbende år
* I det forgangene år har der været indbrud hos Vivi på Rensdyrvej 19. Indbruddet fandt sted i dagtimerne en mandag i september 2016. Vi opfordrer endnu en gang til at holde godt øje med hinandens huse, når man ikke er hjemme.
* Til Grøndag var der kun 8-10 fremmødte. Gadefesten blev af denne grund aflyst. Bestyrelsen gør igen opmærksom på, at de ønsker, at flere beboer møder op og giver en hånd med, da de kan blive nødsaget til at betale sig fra dette arbejde, hvis ikke de ses flere i det kommende år.
* De aftaler bestyrelsen har med firmaet, der ordner græsslåning og snerydning bliver forlænget, da bestyrelsen er godt tilfreds og ikke ser nogen grund til at finde nye leverandører.
* Ved hjørnet på Elsdyrvej, er der blevet sat en LED pære op, som test lampe. Med sådan en lampe, vil vi i grundejerforeningen kunne reducere vores strømforbrug med 80 %. LED pæren kan skrues op og ned i intensitet. Pæren, der nu ses i masten lyser med 20 W. Bestyrelsen opfordrer til, at hvis man endnu ikke har været forbi og set den nye pære – gør man dette.
1. Aflæggelse af regnskab
* I regnskabet ses en øget indtægt i form af 20.000 kr., der er afsat til asfalt.
* Store udsvingninger er ikke at finde i regnskabet, da vi i det forgangene år har været forskånet for store snestorme.
* Til sidste års generalforsamling var der en større tilslutning, og derved blev regningen større end forventet – hvilket bestyrelsen var meget glade for!
* Gebyr er steget fra 150 kr. til 1500 kr.
1. Behandling af rettidige indkommende forslag
* Der var sendt et forslag til bestyrelsen om, at vi på vores Grøndag dag får gjorte vores ”indkørsels” ind mod Elsdyrvej pænere og får ordnet de skilte der ses. Det skilt med ”børn leger her” vil blive gjort rent og hvis ikke dette hjælper, kan der eventuelt købes et nyt.
* Formanden fra bestyrelsen vil snakke med de to husstande, der har have på hver sin side af vejen, om de selv ønsker at gøre noget ved det, eller om vi i grundejerforeningen ordner det på Grøndag.
1. Fremlæggelse af budget
* Penge til asfalt udgør en større del af den samlede indtægt.
* Budgettets tal er næsten de samme som sidste år, og derved ses ikke de store ændringer.
* Bankgebyrerne skille sig markant ud, da de er steget en del.
1. Valg af bestyrelse
* Astid ønsker ikke genvalg.
* Lone Albæk er valgt i stedet for Astid– Velkommen!
1. Valg af revisor
* Henrik blev genvalgt.
1. Eventuelt
* Hundeluftning – Bestyrelsen gør opmærksom på, at man har pose med rundt til efterladenskaber, når der luftes hund.
* De andre ejerlav i kvartet kontaktes og bestyrelsen håber derved, at vi kan komme dette problem til livs.
* Grøndag er i år d. 10 juni 2017.